РЕПУБЛИКА СРБИЈА

НАДЗОРНИ ОДБОР ЗА ИЗБОРНУ КАМПАЊУ

01 Број: 013-2005/23-28

18. децембар 2023. године

Б е о г р а д

ПОСМАТРАЧКА МИСИЈА ЦРТА

Београд

Француска 6

Предмет: Одговор на пријаву Посматрачке мисије ЦРТА: 01 Број: 013-2005/23-28 од 12. децембра 2023. године,

Посматрачка мисија ЦРТА упутила је 12. децембра 2023. године Надзорном одбору за изборну кампању пријаву 01 Број: 013-2005/23-28 због неправилности у поступању политичких странака, кандидата и других учесника у изборном поступку.

Надзорни одбор је складу са Законом утврђеним надлежностима на Шестој седници одржаној 18. децембра 2023. године, разматрао достављену пријаву и закључио следеће:

Поступајући по пријави због неправилности у поступању политичких странака, кандидата и других учесника у изборном поступку против политичке странке Српске напредне странке, коју је поднела Посматрачка мисија ЦРТА, 01 Број: 013-2005/23-28 од 12. децембра 2023. године,а имајући у виду да у пријави није наведен закон и члан закона који је прекршен**,** Надзорни одбор скреће пажњу да је чланом 37. Закона о јавном информисању и медијима („Службени гласник РС“ број 92/23) дефинисано шта није медиј те је у ставу 1. наведеног члана дефинисано да медиј у смислу закона нису: књига, филм, носач аудио и аудио-визуелног садржаја, научни и стручни часопис намењен првенствено информисању или образовању одређене професионалне групе, остале штампане публикације, каталог који садржи искључиво обавештења, огласе, рекламе и информације намењене тржишту или билтен и сличне публикације намењене интерном информисању, електронска публикација државних органа и организација, установа, јавних предузећа и привредних друштава, предузетника и њихових удружења, службено гласило, штампана ствар попут летака, плаката и сличних средстава јавног обавештавања, друга публикација у смислу прописа којим се уређује издаваштво, као ни интернет-претраживачи и агрегатори, као и да је ставом 2. истог члана наведено да медији нису ни платформе, попут интернет форума, друштвених мрежа и других платформи које омогућавају слободну размену информација, идеја и мишљења њених чланова, нити било која друга самостална електронска публикација, попут блогова, веб-презентација и сличних електронских презентација, осим ако нису регистроване у Регистру медија у складу са овим законом.

ПРЕДСЕДНИК

Светислав Гонцић с.р.